Ryan van 'Ram vir 'n Rus' ná boudvat-herrie: 'My oordeel was verkeerd' | Huisgenoot
Ryan Massie is een van die Ramme in VIA se maatsoekreeks. Foto: Verskaf
Hy het eers lank gewik en geweeg of hy aan die reeks moes deelneem – en toe word hy sommer gou een van die mees omstrede deelnemers aan die opspraakwekkende maatsoekprogram. Daar was drankies, 'n onbetaamlike vat aan 'n boud – en toe die woede van die vroue na wie hy vry.
Die fiksheidsinstrukteur Ryan Massie (43) vertel hy het vooraf eers lank daaroor gedink voor hy ingestem het om aan die werklikheidsreeks Ram vir 'n Rus deel te neem. Maar toe dink hy: Sy vorige verhoudings het nie een uitgewerk nie, wat het hy om te verloor?
Nadat vriende hom aangepor het, het hy vir die program ingeskryf met die hoop om – nes die drie ander "ramme" – liefde by 'n Russiese vrou te vind. Al het hy geweet die taalverskil en die afstand tussen Suid-Afrika en Rusland kan dalk 'n uitdaging wees, oorwin die liefde mos alles, of hoe?